
IOAN COJOCARI
PROIECT DE HOTĂRÂRE
privind aprobarea proiectului “Modernizarea Parcului Justiţiei”, Documentaţiei tehnico-economice şi a Analizei cost-beneficiu, precum şi a cheltuielilor legate de proiect ce revin Municipiului Timişoara, în vederea accesării fondurilor nerambursabile prin Programul Operaţional Regional 2007-2013 aferent Axei prioritare 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere

Consiliul Local al Municipiului Timişoara


Având în vedere Referatul nr. SC2010- 28792/02.12.2010 al Primarului Municipiului Timişoara, domnul dr. ing. GHEORGHE CIUHANDU;


Având în vedere avizele Comisiei I - pentru studii, prognoze, economie, buget, finanţe, impozite şi taxe, Comisiei II - pentru dezvoltare urbanistică, amenajarea teritoriului şi patrimoniu, Comisiei III - pentru administrarea domeniului public şi privat, servicii publice şi comerţ, regii autonome şi societăţi comerciale, Comisiei IV - pentru administraţie locală, juridică, ordine publică, drepturile omului şi probleme ale minorităţilor, Comisiei V - pentru cultură, ştiinţă, învăţământ, sănătate, protecţie socială, turism, ecologie, sport şi culte din cadrul Consiliului Local al Municipiului Timişoara; 


În conformitate cu Ghidul Solicitantului aferent Axei prioritare 1. - „Sprijinirea dezvoltării durabile a oraşelor - poli urbani de creştere”, Domeniul major de intervenţie 1.1. - „Planuri integrate de dezvoltare urbană”, Sub-domeniul: „Poli de creştere”, din cadrul Programului Operaţional Regional 2007-2013;


Conform Hotărârii Consiliului Local al Municipiului Timişoara nr.137/27.04.2010 privind aprobarea Planului Integrat de Dezvoltare al Polului de Creştere Timişoara;


În conformitate cu Decizia Comitetului de Management pentru Coordonarea Instrumentelor Structurale (CMC) nr.7/17.05.2010;

În baza H.G. nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice pentru obiective de investiţii şi lucrări de intervenţii;

Luând în considerare Ordinul nr. 863 din 2 iulie 2008 al Ministerului Dezvoltării, Lucrărilor Publice şi Locuinţelor (în prezent Ministerul Dezvoltării Regionale şi Turismului) pentru aprobarea "Instrucţiunilor de aplicare a unor prevederi din Hotărârea Guvernului nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii";

În conformitate cu Ordinul Ministerului Economiei şi Finanţelor nr. 3296/07.11.2008 şi Ordinul  Ministerul Dezvoltării, Lucrărilor Publice şi Locuinţelor (în prezent Ministerul Dezvoltării Regionale şi Turismului) privind aprobarea categoriilor de cheltuieli eligibile pentru domeniul major de intervenţie "Planuri integrate de dezvoltare urbană", axa prioritară "Sprijinirea dezvoltării durabile a oraşelor - poli urbani de creştere" din cadrul Programului Operaţional Regional 2007-2013;

Conform prevederilor Ordonanţei de Urgenţă a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă;

Luând în considerare prevederile Ordinului Ministerul Finanţelor Publice nr. 2548/2009 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, aprobată cu modificări prin Legea nr. 362/2009;
În conformitate cu dispoziţiile art. 36, alin.2), lit. b), alin. 4, lit. a) şi d) din Legea administraţiei publice locale nr. 215/2001;

În temeiul art. 45 din Legea administraţiei publice locale nr. 215/2001,     
HOTĂRĂŞTE
Art. 1. Se aprobă proiectul “Modernizarea Parcului Justiţiei”, în valoare totală de 2.101.290,00 lei, în vederea accesării fondurilor nerambursabile prin Programul Operaţional Regional 2007-2013, Axa prioritară 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. - „Planuri integrate de dezvoltare urbană”, Sub-domeniul: „Poli de creştere”.
Art. 2. Se aprobă Documentaţia tehnico-economică şi analiza cost-beneficiu, în vederea realizării proiectului “Modernizarea Parcului Justiţiei”, elaborate de către S.C. GREEN PROJECT S.R.L. IAŞI, cu principalii Indicatori tehnico-economici prevăzuţi în Anexa la prezenta hotărâre.
Art. 3. Se aprobă contribuţia proprie a Municipiului Timişoara la cofinanţarea proiectului din bugetul local cu suma de 44.406,40 lei, alcătuită din:
a) contribuţia Municipiului Timişoara la cheltuieli eligibile în sumă de 33.766,40 lei;

b) contribuţia Municipiului Timişoara reprezentând cheltuielile neeligibile aferente proiectului, în sumă de 10.640,00 lei.
Art. 4. (1) Se aprobă alocarea din bugetul local a sumei de 2.056.883,60 lei, alcătuită din:

a) T.V.A. aferent proiectului în sumă de 402.330,00 lei;
b) avansul necesar implementării optime a proiectului în sumă de 1.654.553,60 lei.
(2) T.V.A. aferentă cheltuielilor eligibile, precum şi suma necesară implementării optime a proiectului vor fi rambursate de Autoritatea de Management pentru Programul Operaţional Regional 2007-2013, conform legislaţiei în vigoare în condiţiile rambursării/decontărilor ulterioare.

Art. 5. Cu aducerea la îndeplinire a prezentei hotărâri se încredinţează Direcţia de Mediu – Serviciul Spaţii Verzi şi Direcţia Economică din cadrul Primăriei Municipiului Timişoara.

Art. 6.  Prezenta hotărâre se comunică:

· Instituţiei Prefectului Judeţului Timiş;

· Primarului Municipiului Timişoara;

· Serviciului Juridic;

· Direcţiei Economice;

· Direcţiei Tehnice;

· Instituţiei Arhitectului Şef;

· Direcţiei Patrimoniu;

· Direcţiei Dezvoltare;

· Direcţiei Comunicare;

· Direcţiei de Mediu;

· Direcţiei Poliţia Comunitară;

· Biroului Control Intern şi Managementul Calităţii;

· Mass-mediei locale.

Preşedinte de şedinţă,

Consilier                                                                                                                                           

